രാജ്യത്ത് നിന്ന് മോഷ്ടിച്ച് കടത്തിയ അമൂല്യ പൈതൃക വസ്തുക്കളില് 75ശതമാനവും മോദി സര്ക്കാര് ഭരിച്ച ഏഴു വര്ഷത്തിനുള്ളില് തിരികെ കൊണ്ടുവന്നു . വിവിധ രാഷ്ട്രത്തലവന്മാരുമായി പ്രധാനമന്ത്രി നരേന്ദ്രമോദിക്കുള്ള സാംസ്കാരിക ബന്ധങ്ങള് വഴിയാണ് ഇവ തിരികെ കിട്ടിയത് പാര്ലമെന്റില് ഞെട്ടിക്കുന്ന വെളിപ്പെടുത്തലുമായി കേന്ദ്ര സാംസ്കാരിക മന്ത്രി ജി. കിഷന് റെഡ്ഡി പാര്ലമെന്റില് ഞെട്ടിക്കുന്ന വെളിപ്പെടുത്തലുമായി കേന്ദ്ര സാംസ്കാരിക മന്ത്രി ജി. കിഷന് റെഡ്ഡി. രാജ്യത്ത് നിന്ന് മോഷ്ടിച്ച് കടത്തിയ അമൂല്യ പൈതൃക വസ്തുക്കളില് 75ശതമാനവും മോദി സര്ക്കാര് ഭരിച്ച ഏഴു വര്ഷത്തിനുള്ളില് തിരികെ കൊണ്ടുവന്നതായി അദ്ദേഹം വ്യക്തമാക്കിയിരിക്കുകയാണ്. മാത്രമല്ല കോണ്ഗ്രസിനെതിരെ അതിരൂക്ഷമായ വിമര്ശനവും അദ്ദേഹം ഉയര്ത്തുന്നുണ്ട്. കോണ്ഗ്രസ് ഭരിച്ചപ്പോള് സ്വന്തം സമ്ബാദ്യം വര്ദ്ധിപ്പിക്കാനായിരുന്നു താത്പര്യമെന്നായിരുന്നു അദ്ദേഹം വിമര്ശിച്ചത് . 1976 ന് ശേഷം വിദേശത്ത് നിന്നും കണ്ടെടുത്ത് തിരികെയെത്തിച്ചത് കാണാതായ 54 അമൂല്യ വസ്തുക്കളാണ്. ഇതില് 41എണ്ണവും 2014ന് ശേഷമാണ് കണ്ടെടുത്തു തിരികെ എത്തിച്ചത് . വെറുതെ ഒന്നുമല്ല ഇവ രാജ്യത്തേക്ക് തിരികെയെത്തിയത്. വിവിധ രാഷ്ട്രത്തലവന്മാരുമായി പ്രധാനമന്ത്രി നരേന്ദ്രമോദിക്കുള്ള സാംസ്കാരിക ബന്ധങ്ങള് വഴിയാണ് ഇവ തിരികെ കിട്ടിയത് എന്നതാണ് ശ്രദ്ധേയമായ കാര്യം. 25 വര്ഷം ഭരിച്ച കോണ്ഗ്രസ് സര്ക്കാരുകളുടെ കാലത്ത് 10ല് താഴെ വസ്തുക്കള് മാത്രമാണ് തിരികെ കൊണ്ടുവരാന് സാധിച്ചത്. നെഹ്റുഗാന്ധി കുടുംബത്തില് നിന്നുള്ള ഭരണാധികാരികള്ക്ക് ഇന്ത്യന് പൈതൃക സംരക്ഷണത്തില് താത്പര്യം കുറവായിരുന്നു എന്ന രൂക്ഷ വിമര്ശനം അദ്ദേഹം ഉയര്ത്തി. കോണ്ഗ്രസ് ശ്രദ്ധ കൊടുത്തത് സ്വന്തം സ്വത്ത് വര്ദ്ധിപ്പിക്കുന്നതിലായിരുന്നു വെന്നും മന്ത്രി ആഞ്ഞടിച്ചു. കഴിഞ്ഞവര്ഷം മന് കി ബാത്തിലൂടെ പ്രധാനമന്ത്രി നരേന്ദ്രമോദി ഇത്തരത്തില് ഒരു സന്തോഷവാര്ത്ത ജനങ്ങളോട് അറിയിച്ചിരുന്നു. കാനഡയില് നിന്ന് അന്നപൂര്ണ ദേവിയുടെ വളരെ പഴയ ഒരു പ്രതിമ ഇന്ത്യയിലേക്ക് മടങ്ങിവരുന്നുവെന്ന വിവരം ആയിരുന്നു അദ്ദേഹം ജനത്തിനോട് അന്ന് പറഞ്ഞത്. ഇത് മടക്കി കൊണ്ടുവരുന്നു എന്ന് അറിയുമ്ബോള് ഓരോ ഇന്ത്യക്കാരനും അഭിമാനിക്കുന്നുണ്ടാകും എന്നും പ്രധാനമന്ത്രി പറഞ്ഞു. ഏകദേശം 100 വര്ഷം മുമ്ബ് അതായത് 1913 ല് ഈ പ്രതിമ വാരണസിയിലെ ഒരു ക്ഷേത്രത്തില് നിന്ന് മോഷ്ടിച്ച് രാജ്യത്തിന് പുറത്തേക്ക് കടത്തിയിരുന്നു. ഇത് തിരികെ എത്തിക്കുന്നതിലൂടെ, ഈ പുണ്യപ്രവര്ത്തനം സാധ്യമാക്കിയ കാനഡ സര്ക്കാരിനോടും മറ്റെല്ലാവരോടും നന്ദിയര്പ്പിക്കുന്നതായി പ്രധാനമന്ത്രി അന്ന് പറഞ്ഞിരുന്നു . അമ്മ അന്നപൂര്ണയ്ക്ക് കാശിയുമായി വളരെ പ്രത്യേക ബന്ധമുണ്ട്. ഇപ്പോള്, അമ്മയുടെ പ്രതിമ, തിരിച്ചുവരുന്നത് നമുക്കെല്ലാവര്ക്കും സന്തോഷം തരുന്ന കാര്യമാണ്. മാതാ അന്നപൂര്ണ പ്രതിമ പോലെ, നമ്മുടെ പൈതൃകത്തിന്റെ അനേകം അമൂല്യ നിധികള് അന്താരാഷ്ട്ര സംഘങ്ങളുടെ പക്കലായി കഴിഞ്ഞുവെന്ന് പ്രധാനമന്ത്രി ചൂണ്ടിക്കാട്ടിയിരുന്നു . അന്താരാഷ്ട്ര വിപണിയില് ഇവയെ ഈ സംഘങ്ങള് വളരെ ഉയര്ന്ന വിലയ്ക്ക് വില്ക്കുന്നു. ഇപ്പോള്, നാം ഇത്തരം സംഘങ്ങളുടെ നേര്ക്ക് കര്ക്കശ നിലപാട് തന്നെ സ്വീകരിച്ചു വരുന്നു എന്നും പ്രധാനമന്ത്രി അന്ന് വ്യക്തമാക്കിയിരുന്നു. ഈ നിധികളുടെ തിരിച്ചുവരവിന്, ഇന്ത്യ തന്റെ ശ്രമങ്ങള് വര്ദ്ധിപ്പിക്കുന്നുവെന്ന കാര്യം അദ്ദേഹം ചൂണ്ടിക്കാട്ടി . അത്തരം ശ്രമങ്ങള് കാരണം, കഴിഞ്ഞ കുറച്ച് വര്ഷങ്ങളായി, നിരവധി പ്രതിമകളും, കരകൗശല വസ്തുക്കളും തിരികെ കൊണ്ടുവരാന് ഇന്ത്യക്ക് കഴിഞ്ഞുവെന്നും പ്രധാനമന്ത്രി അന്ന് പറഞ്ഞിരുന്നു. യാദൃശ്ചികമായിട്ടാണ് മാതാ അന്നപൂര്ണ പ്രതിമ രാജ്യത്തിലേക്ക് മടങ്ങിയെത്തുകയും ചെയ്തത് . ലോക പൈതൃക വാരം സാംസ്കാരിക പ്രേമികള്ക്ക് പഴയ കാലത്തിലേക്ക് മടങ്ങാനും അവരുടെ ചരിത്രത്തിന്റെ വിവിധ വശങ്ങളെ കുറിച്ച് പര്യവേക്ഷണം ചെയ്യാനും ഒരു മികച്ച അവസരം നല്കുന്നുവെന്നും അദ്ദേഹം അന്ന് ചൂണ്ടിക്കാട്ടിയിരുന്നു .